קורות חיים

יחיאל מיכאל [מיכי] יוספי יליד 1969 גדל במשפחה חרדית מהזרם הליטאי , בבני ברק ,

אביו הרב מרדכי יהודה הוא מהרבנים הנודעים ב ציבור החרדי ליטאי

התחנך בחינוך החרדי ו בימי נעוריו בחר בדרכו העצמאית , חניך תנועת העזרא

למד בישיבות: ניר קריית ארבע , עוד יוסף חי ובית אורות ,

במסגרת שרותו הצבאי שרת בקורס מדנ"ים ופרויקט שראל ,

לאחר נישואיו היה מהצוות המייסד של המכינה הקדם צבאית בנוקדים ,

בשנת 1997 הקים ביחד עם תמר אשתו את מיזם הבית היהודי הראשון בהודו , בברכתה והכוונתה של ימימה אביטל ע"ה, ונהלו מספר שנים

עם הצלחת הפרויקט שנועד עבור המטיילים הישראלים הועתק המודל למקומות שונים בעולם והוקמו בתים יהודים נוספים ע"י עמותות נוספות – בהודו בדרום אמריקה ובארץ ,

בשנת 2004 עבר להתגורר בחוות ישוב הדעת והקים בה מיזם אירוח המשלב מודעות סביבתית וחיבור פנימי תוך שימת דגש על שימוש בחומרים טבעיים תזונה בריאה ושיבה אל הטבע העברי בשילוב סדנאות מודעות יהודית , שארח עם הזמן אלפי מחפשי דרך ,

בשנת 2007 הוציא לאור את הספר "תובנות" -משיעוריו של מורו לתורת ברסלב הרב ישראל יצחק בזאנסון – שזכה להצלחה רבה

בשנים האחרונות מתמקד בהעברת משנתה של ימימה אביטל ע"ה הידועה בשם העממי

"שיטת ימימה"

ומלמד את תורת החסידות בדגש על תורת רבי נחמן וכתבי חב"ד, עם אקטואליה עכשווית – ארץ ישראלית תוך דגש על ישום החומר הנלמד כמנוע לצמיחה והתפתחות אישית מעצימה